**Eu știu**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu știu aroma dulce a castului sărut,

Ce mi l-ai dat sub tei pentru întâia oară,

Nu aș fi bănuit ce mult o să mă doară,

Căci pân’ la următorul, atâta a trecut.

Eu știu, – iubirea-i mare și mulți o pizmuiesc,

E unică sub soare și noi la fel ca ea...

Visez îmbrățișarea-ți sub scânteieri de stea

Gingașă, pătimașă, – de-aceea te iubesc.

Eu știu, – vei fi a mea pentru întotdeauna

Chiar dacă câteodată îmi pare ireal,

Împărtășim știi bine același ideal,

Și ale noastre trupuri vor fi din două una.